CELEX: 32022H0523(01)
Language: sl
Date: 2022-05-20 00:00:00
Title: Priporočilo Komisije z dne 20. maja 2022 o spremljanju prisotnosti anorganskega arzena v krmi 2022/C 206/01

23.5.2022   
            
            
               SL
            
            
               Uradni list Evropske unije
            
            
               C 206/1
            
         
      PRIPOROČILO KOMISIJE
      z dne 20. maja 2022
      o spremljanju prisotnosti anorganskega arzena v krmi
      (2022/C 206/01)
      EVROPSKA KOMISIJA JE –
      ob upoštevanju Pogodbe o delovanju Evropske unije in zlasti člena 292 Pogodbe,
      ob upoštevanju naslednjega:
      
                  (1)
               
               
                  Anorganske in organske oblike arzena se bistveno razlikujejo po svoji toksičnosti, pri čemer imajo organske spojine arzena zelo majhen toksični potencial. Zato se možni škodljivi učinki arzena na zdravje živali (in ljudi) določajo z anorgansko frakcijo v določenem krmilu (ali živilu). V posamičnih krmilih, kot so ribe, druge vodne živali in proizvodi iz njih ter alge in proizvodi iz njih, je arzen prisoten predvsem v organskih oblikah. Podatke, s katerimi se sporoča samo skupni arzen v takih posamičnih krmilih, je težko razlagati v smislu potenciala povzročanja škodljivih učinkov.
               
            
                  (2)
               
               
                  Direktiva 2002/32/ES Evropskega parlamenta in Sveta (1) določa najvišje mejne vrednosti arzena v najrazličnejših proizvodih, namenjenih za živalsko krmo. Najvišje mejne vrednosti se nanašajo na skupni arzen, saj pri določanju najvišjih mejnih vrednosti arzena v krmi ni bilo na voljo nobene rutinske metode za ločeno analizo anorganskega arzena in se je lahko analizirala le raven skupnega arzena.
               
            
                  (3)
               
               
                  Referenčni laboratorij Evropske unije za kovine in dušikove spojine je potrdil, da so na voljo rutinske metode za analizo anorganskega arzena v krmi morskega, živalskega in rastlinskega izvora, vendar ne v mineralnih krmnih matricah. Vendar bo v mineralni krmi arzen prisoten v anorganski obliki, zato je skupna določitev arzena v takih krmnih matricah dobra ocena koncentracije anorganskega arzena.
               
            
                  (4)
               
               
                  V podatkovni zbirki Evropske agencije za varnost hrane (EFSA) so na voljo le omejeni podatki o prisotnosti anorganskega arzena v krmi.
               
            
                  (5)
               
               
                  Zato je pred razmislekom o določitvi najvišjih mejnih vrednosti anorganskega arzena v nekateri krmi ali kakršnih koli drugih ukrepih za obvladovanje tveganja, potrebnih za zagotovitev visoke ravni varovanja zdravja živali in ljudi, primerno spremljati prisotnost anorganskega arzena v krmi po vsej Uniji —
               
            SPREJELA NASLEDNJE PRIPOROČILO:
      
                  1.
               
               
                  Države članice bi morale skupaj z aktivnim sodelovanjem nosilcev dejavnosti poslovanja s krmo spremljati prisotnost anorganskega arzena v krmi. Priporočljivo je v istih vzorcih določiti skupno vsebnost arzena, da se določi razmerje med prisotnostjo anorganskega arzena in skupnega arzena.
               
            
                  2.
               
               
                  Zlasti bi bilo treba odvzeti vzorce naslednjih posamičnih krmil in krmnih mešanic:
                  
                              (a)
                           
                           
                              moke, pridobljene iz trave, posušene lucerne in posušene detelje;
                           
                        
                              (b)
                           
                           
                              posušene pulpe (sladkorne) pese in posušene pulpe (sladkorne) pese (melasirane);
                           
                        
                              (c)
                           
                           
                              pogače iz palmovih semen;
                           
                        
                              (d)
                           
                           
                              rib, drugih vodnih živali in proizvodov iz njih;
                           
                        
                              (e)
                           
                           
                              moke iz morskih alg in posamičnih krmil, pridobljenih iz morskih alg;
                           
                        
                              (f)
                           
                           
                              krmnih mešanic, ki vsebujejo ribe, druge vodne živali in proizvode iz njih in/ali moko iz morskih alg, in posamičnih krmil, pridobljenih iz morskih alg.
                           
                        
            
                  3.
               
               
                  Za zagotovitev reprezentativnosti vzorcev iz vzorčenega lota bi morale države članice upoštevati postopek vzorčenja iz Uredbe Komisije (ES) št. 152/2009 (2).
               
            
                  4.
               
               
                  Države članice bi morale zagotoviti, da se rezultati analiz redno in najpozneje do 30. junija 2023 predložijo agenciji EFSA v obliki za predložitev podatkov v skladu z njenimi navodili o standardnemu opisu vzorca (Standard Sample Description –SSD2) za živila in krmo (3) ter dodatnimi posebnimi zahtevami agencije EFSA glede poročanja.
               
            
         V Bruslju, 20. maja 2022
         
            
               Za Komisijo
            
            Stela KIRIAKIDES
            
               članica Komisije
            
         
      
      
         (1)  Direktiva 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (UL L 140, 30.5.2002, str. 10).
      
         (2)  Uredba Komisije (ES) št. 152/2009 z dne 27. januarja 2009 o določitvi metod vzorčenja in analitskih metod za uradni nadzor krme (UL L 54, 26.2.2009, str. 1).
      
         (3)  https://www.efsa.europa.eu/en/call/call-continuous-collection-chemical-contaminants-occurrence-data-0